Projektas


LIETUVOS RESPUBLIKOS SEIMAS

STATUTAS
DĖL LIETUVOS RESPUBLIKOS SEIMO STATUTO NR. I-399
138 STRAIPSNIO PAKEITIMO

2022 m.                 d. Nr. 
Vilnius

1 straipsnis. 138 straipsnio pakeitimas
Pakeisti 138 straipsnio 4 dalį ir ją išdėstyti taip:
„4. Vyriausybė išvadas dėl įstatymų projektų šiuo ir kitais atvejais pateikia Seimui per 30 darbo dienų. Jeigu per šį terminą Vyriausybė išvados dėl įstatymo projekto nepateikia, už Vyriausybės išvados parengimą atsakinga institucija informuoja Seimo valdybą apie priežastis, dėl kurių Vyriausybės išvada Seimui nepateikta nustatytu laiku. Atsižvelgdamas į gautą institucijos paaiškinimą, Seimo valdyba vieną kartą gali pratęsti Vyriausybės išvados pateikimo terminą šiame straipsnyje numatytu laikotarpiu. Jeigu ir per pratęstą terminą Vyriausybė išvados nepateikia, laikoma, kad ji neturi pastabų projektui.“

